
Euroopa Parlament,
–	võttes arvesse komisjoni ettepanekut nõukogule (COM(2023)0529),
–	võttes arvesse Euroopa Liidu toimimise lepingu artiklit 115, mille alusel nõukogu konsulteeris Euroopa Parlamendiga (C9‑0339/2023),
–	võttes arvesse kodukorra artiklit 82,
–	võttes arvesse majandus- ja rahanduskomisjoni raportit (A9-0066/2024),
1.	kiidab komisjoni ettepaneku muudetud kujul heaks;
2.	palub komisjonil oma ettepanekut vastavalt muuta, järgides Euroopa Liidu toimimise lepingu artikli 293 lõiget 2;
3.	palub nõukogul Euroopa Parlamenti teavitada, kui nõukogu kavatseb Euroopa Parlamendi poolt heaks kiidetud tekstist kõrvale kalduda;
4.	palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;
5.	teeb presidendile ülesandeks edastada Euroopa Parlamendi seisukoht nõukogule ja komisjonile ning liikmesriikide parlamentidele.



Muudatusettepanek		1
Ettepanek võtta vastu direktiiv
Põhjendus 2 a (uus)
	

	Komisjoni ettepanek
	Muudatusettepanek

	
	(2a)	Maksubaasi kahanemise ja kasumi ümberpaigutamise (BEPS) all mõeldakse maksuplaneerimise strateegiaid, mida kasutavad hargmaised ettevõtjad, kes kasutavad ära maksueeskirjade lünki ja ebakõlasid, et vältida maksude maksmist. Siirdehindu, mida on praegu vaja selleks, et teha kindlaks kasumi olemasolu, on kuritarvitatud ka selleks, et vähendada äriühingute maksukohustusi riikides, kus maksumäärad on kõrgemad ja mis toob kaasa kasumi ümberpaigutamise. Reaalturuväärtuse põhimõtet tuleks kohaldada liikmesriikides ja maksumaksjate poolt viisil, mis tagab maksumaksjatele suurema maksukindluse ja vähendab kasumi ümberpaigutamise võimalusi.



Muudatusettepanek		2
Ettepanek võtta vastu direktiiv
Põhjendus 2 b (uus)
	

	Komisjoni ettepanek
	Muudatusettepanek

	
	(2b)	Pikaajaline lahendus maksustamise vältimise tõhusaks käsitlemiseks ja hargmaiste ettevõtete kontsernide tegeliku maksustamise miinimumtaseme tagamiseks peaks olema jaotusvalemi süsteem, millest saavad kasu kõik liikmesriigid. 



Muudatusettepanek		3
Ettepanek võtta vastu direktiiv
Põhjendus 3
	

	Komisjoni ettepanek
	Muudatusettepanek

	(3)	Kui liikmesriigid kohaldavad või tõlgendavad reaalturuväärtuse põhimõtet erinevalt, tekitavad nad olukorra, mis võib kahjustada siseturgu. Kohaldatavate siirdehindade eeskirjade ebajärjepidevus võib mitte ainult põhjustada topeltmaksustamist, vaid võimaldada ka kasumi ümberpaigutamist ja maksustamise vältimist. Selline vastuolu on tõsine maksutakistus piiriüleselt tegutsevatele ettevõtjatele, põhjustab tõenäoliselt majanduslikke moonutusi ja ebatõhusust ning avaldab negatiivset mõju piiriülestele investeeringutele ja majanduskasvule.
	(3)	Kui liikmesriigid kohaldavad või tõlgendavad reaalturuväärtuse põhimõtet märkimisväärselt erinevalt, tekitavad nad olukorra, mis võib kahjustada siseturgu, tuua ettevõtetele vaidluste korral kaasa mittevajalikke kulusid, samuti õhutada kahjulikku maksukonkurentsi, meelitada ligi agressiivseid maksustamise vältimise struktuure, moodustada ebaseaduslikku riigiabi ja vähendada liikmesriikide tulusid. Kohaldatavate siirdehindade eeskirjade ebajärjepidevus võib mitte ainult põhjustada topeltmaksustamist, vaid võimaldada ka kasumi ümberpaigutamist, maksustamise vältimist ja topeltmaksuvabastust. Selline oluline vastuolu võib olla tõsine oht maksutuludele, maksumoraalile ja maksuhaldurite piiratud suutlikkusele. Lisaks võivad sellised vastuolud tuua kaasa takistusi piiriüleselt tegutsevatele ettevõtjatele, eelkõige VKEdele, ning suure tõenäosusega põhjustada majanduslikke moonutusi ja ebatõhusust ning avaldada negatiivset mõju piiriülestele investeeringutele. Lisaks peaks komisjon tagama, et käesolev direktiiv ei tekita vastuolu OECD viimaste suunistega, sealhulgas esimese samba mõlema komponendiga (summa A ja summa B), mille eesmärk on lihtsustada kehtivaid siirdehindade eeskirju.



Muudatusettepanek		4
Ettepanek võtta vastu direktiiv
Põhjendus 3 a (uus)
	

	Komisjoni ettepanek
	Muudatusettepanek

	
	(3a)	Maksuhaldurid peaksid siiski arvestama, et seotud ettevõtjatel võib turujõudude puudumisel või konkreetse äristrateegia vastuvõtmisel olla raske määrata kindlaks täpset turuhinda.



Muudatusettepanek		5
Ettepanek võtta vastu direktiiv
Põhjendus 3 b (uus)
	

	Komisjoni ettepanek
	Muudatusettepanek

	
	(3b)	Maksubaasi kahanemise ja kasumi ümberpaigutamise projekti alguses 2013. aastal hindas OECD, tunnistades metoodika ja andmete piiratust, et maksubaasi kahanemise ja kasumi ümberpaigutamise tavade, sealhulgas siirdehindadega manipuleerimise tõttu vähenev ülemaailmne äriühingu tulumaksutulu võib ulatuda 100–240 miljardi USA dollarini aastas1a.

	
	_________________

	
	1a https://www.oecd.org/tax/beps-project-explanatory-statement-9789264263437-en.htm



Muudatusettepanek		6
Ettepanek võtta vastu direktiiv
Põhjendus 4
	

	Komisjoni ettepanek
	Muudatusettepanek

	(4)	Käesoleva direktiivi sätete eesmärk on tagada reaalturuväärtuse põhimõtte ühtne kohaldamine kogu liidus, et suurendada maksukindlust ning vähendada topeltmaksustamise ja topeltmaksuvabastuse juhtumeid.
	(4)	Käesoleva direktiivi sätete eesmärk on tagada reaalturuväärtuse põhimõtte ühtne kohaldamine kogu liidus, et suurendada maksukindlust, vähendada topeltmaksustamise juhtumeid, vähendada maksukohustuse täitmisega seotud kulusid, kohtuvaidlusi, eelkõige liidus piiriüleselt tegutsevate maksumaksjate jaoks ja vältida maksukuritarvitusi.



Muudatusettepanek		7
Ettepanek võtta vastu direktiiv
Põhjendus 6
	

	Komisjoni ettepanek
	Muudatusettepanek

	(6)	Topeltmaksustamise vähendamise tagamiseks peaksid liikmesriigid kehtestama piisavad mehhanismid, mis võimaldaksid neil teha vastukorrigeerimise, kui teise liikmesriigi või kolmanda riigi jurisdiktsioonis tehakse esmane korrigeerimine. Eelkõige peaks liikmesriikidel olema võimalus teha vastukorrigeerimisi ja nad peaksid lubama sellist korrigeerimist mitte üksnes vastastikuse kokkuleppe menetlustes, vaid ka tulenevalt järgmisest: i) kiirmenetlus, mis viiakse lõpule 180 päeva jooksul, ilma et oleks vaja alustada vastastikuse kokkuleppe menetlust, kui ei ole kahtlust, et esmane korrigeerimine on põhjendatud; või ii) ühisauditid või muud rahvusvahelise koostöö vormid, näiteks mitmepoolsed riskihindamisprogrammid, nagu Euroopa usaldus- ja koostööpõhine lähenemisviis (ETACA) ja rahvusvaheline nõuetele vastavuse tagamise programm (ICAP).
	(6)	Topeltmaksustamise vähendamise tagamiseks peaksid liikmesriigid kehtestama piisavad mehhanismid, mis võimaldaksid neil teha vastukorrigeerimise, kui teise liikmesriigi või kolmanda riigi jurisdiktsioonis tehakse esmane korrigeerimine. Eelkõige peaks liikmesriikidel olema võimalus teha vastukorrigeerimisi ja nad peaksid lubama sellist korrigeerimist mitte üksnes vastastikuse kokkuleppe menetlustes, vaid ka tulenevalt järgmisest: i) kiirmenetlus, mis viiakse lõpule 180 päeva jooksul, ilma et oleks vaja alustada vastastikuse kokkuleppe menetlust, kui ei ole kahtlust, et esmane korrigeerimine on põhjendatud; või ii) ühisauditid või muud rahvusvahelise koostöö vormid, näiteks mitmepoolsed riskihindamisprogrammid, nagu Euroopa usaldus- ja koostööpõhine lähenemisviis (ETACA) ja rahvusvaheline nõuetele vastavuse tagamise programm (ICAP). Selleks peaksid liikmesriigid kasutama kõiki maksustamisalase halduskoostöö direktiivis sätestatud menetlusi ja korda, eelkõige kolmandat ja kuuendat läbivaadatud versiooni, mis hõlmab siirdehindade eelkokkulepetega seotud teabevahetust ja aruantavate piiriüleste skeemide kohta teabe vahetamist, millest on teatanud vahendajad või asjaomane maksumaksja.



Muudatusettepanek		8
Ettepanek võtta vastu direktiiv
Põhjendus 6 a (uus)
	

	Komisjoni ettepanek
	Muudatusettepanek

	
	(6a)	Kuna kohtuvaidluste arv võib suureneda, tuleb käesoleva direktiiviga kehtestada kiirmehhanismid, millega suudetakse vastata kõigile nõudmistele. Vahekohtusüsteem peab olema kiire, et oleks võimalik jõuda kokkuleppele ja vältida tekkida võivaid probleeme ja vaidlusi.



Muudatusettepanek		9
Ettepanek võtta vastu direktiiv
Põhjendus 6 b (uus)
	

	Komisjoni ettepanek
	Muudatusettepanek

	
	(6b)	Juurdepääsetavate vaidluste lahendamise mehhanismide olemasolu on piiriülese kaubanduse jaoks eluliselt tähtis, kuna see tagab maksukindluse ja hoiab ära maksumaksjate topeltmaksustamise. ELi vahekohtu konventsioonis kirjeldatud vastastikuse kokkuleppe menetluse (MAP) kasutamisjuhtude suurendamine võib kiirendada juhtumite lahendamist lühema aja jooksul. Selleks kutsutakse liikmesriike üles eraldama piisavalt vahendeid, et tähtaegadest kinni peetaks ja vastastikuse kokkuleppe menetlusest saaks tõhus vahend topeltmaksustamise kaotamiseks.



Muudatusettepanek		10
Ettepanek võtta vastu direktiiv
Põhjendus 7
	

	Komisjoni ettepanek
	Muudatusettepanek

	(7)	Võib esineda õiguspäraseid põhjuseid, miks vastukorrigeerimist ei tehta või see on väiksem kui esmane korrigeerimine. Eelkõige ei tohiks liikmesriigid teha vastukorrigeerimisi, kui: i) esmast korrigeerimist ei peeta reaalturuväärtuse põhimõttega kooskõlas olevaks; ii) esmase korrigeerimise tulemusel ei maksustata kasumi summat teises jurisdiktsioonis, kus sidusettevõtja on asjaomases liikmesriigis juba maksustatud, ning ii) kaasatud on kolmanda riigi jurisdiktsioon, aga puudub maksuleping. Esmase korrigeerimise puudumisel võivad liikmesriigid teha allapoole korrigeerimise üksnes juhul, kui: i) allapoole korrigeerimine on reaalturuväärtuse põhimõttega kooskõlas; ii) allapoole korrigeerimisega võrdne summa sisaldub sidusettevõtja kasumis teises jurisdiktsioonis ning kuulub seega maksustamisele ning iii) asjaomastele jurisdiktsioonidele on saadetud teatis kavatsuse kohta teha allapoole korrigeerimine. Eelmiste sätete eesmärk on tagada, et: i) liikmesriigid saavad säilitada õiguse hinnata, kas esmane korrigeerimine vastab reaalturuväärtuse põhimõttele, ning ii) ei esine topeltmaksustamist ega topeltmaksuvabastust. Liikmesriigid ei tohiks tekitada topeltmaksuvabastuse olukordi.
	(7)	Võib esineda õiguspäraseid põhjuseid, miks vastukorrigeerimist ei tehta või see on väiksem kui esmane korrigeerimine. Eelkõige ei tohiks liikmesriigid teha vastukorrigeerimisi, kui: i) esmast korrigeerimist ei peeta reaalturuväärtuse põhimõttega kooskõlas olevaks; ii) esmase korrigeerimise tulemusel ei maksustata kasumi summat teises jurisdiktsioonis, kus sidusettevõtja on asjaomases liikmesriigis juba maksustatud, ning iii) kaasatud on kolmanda riigi jurisdiktsioon, aga puudub maksuleping. Esmase korrigeerimise puudumisel võivad liikmesriigid teha allapoole korrigeerimise üksnes juhul, kui: i) allapoole korrigeerimine on reaalturuväärtuse põhimõttega kooskõlas ega põhjusta topeltmaksuvabastust; ii) allapoole korrigeerimisega võrdne summa sisaldub sidusettevõtja kasumis teises jurisdiktsioonis ning kuulub seega maksustamisele ning iii) asjaomastele jurisdiktsioonidele on saadetud teatis kavatsuse kohta teha allapoole korrigeerimine. Eelmiste sätete eesmärk on tagada, et: i) liikmesriigid saavad säilitada õiguse hinnata, kas esmane korrigeerimine vastab reaalturuväärtuse põhimõttele, ning ii) ei esine topeltmaksustamist ega topeltmaksuvabastust. Liikmesriigid ei tohiks tekitada topeltmaksuvabastuse olukordi.



Muudatusettepanek		11
Ettepanek võtta vastu direktiiv
Põhjendus 13
	

	Komisjoni ettepanek
	Muudatusettepanek

	(13)	Vaidluste minimeerimiseks ja ühtse lähenemisviisi tagamiseks kogu liidus nähakse käesoleva direktiiviga ette, et maksumaksjalt ei tohiks nõuda korrigeerimist, kui tema tulemused jäävad kvartiilide vahemikku, välja arvatud juhul, kui maksuhaldur või maksumaksja tõendab, et konkreetne erinev positsioon vahemikus on põhjendatud konkreetse juhtumi faktide ja asjaoludega. Kui kontrollitud tehingu tulemused jäävad väljapoole reaalturuväärtusele vastavat vahemikku, tuleks maksuhalduritelt nõuda, et nad korrigeerivad kõigi tulemuste mediaani, välja arvatud juhul, kui maksumaksja või maksuhaldur tõendab, et mõni muu vahemiku punkt määrab konkreetsel juhul usaldusväärsema reaalturuväärtusele vastava hinna.
	(13)	Vaidluste minimeerimiseks, ettevõtete kulude vähendamiseks ja ühtse lähenemisviisi tagamiseks kogu liidus nähakse käesoleva direktiiviga ette, et maksumaksjalt ei tohiks nõuda korrigeerimist, kui tema tulemused jäävad kvartiilide vahemikku, välja arvatud juhul, kui maksuhaldur või maksumaksja tõendab, et konkreetne erinev positsioon vahemikus on põhjendatud konkreetse juhtumi faktide ja asjaoludega. Kui kontrollitud tehingu tulemused jäävad väljapoole reaalturuväärtusele vastavat vahemikku, tuleks maksuhalduritelt nõuda, et nad korrigeerivad kõigi tulemuste mediaani, välja arvatud juhul, kui maksumaksja või maksuhaldur tõendab, et mõni muu vahemiku punkt määrab konkreetsel juhul usaldusväärsema reaalturuväärtusele vastava hinna.



Muudatusettepanek		12
Ettepanek võtta vastu direktiiv
Põhjendus 14
	

	Komisjoni ettepanek
	Muudatusettepanek

	(14)	Selleks et vähendada liidus piiriüleselt tegutsevate maksumaksjate jaoks nõuete täitmisega seotud koormust, tuleks siirdehindade dokumenteerimisele kehtestada ühine lähenemisviis. Üks standardvorm, sisu ja keelenõudeid käsitlevad eeskirjad, tähtajad ja see, millised maksumaksjad peaksid kuuluma reguleerimisalasse, tagaks lihtsuse ja võimaliku kulude kokkuhoiu, võttes arvesse OECD siirdehindade alaste suuniste V peatükki „Dokumenteerimine“ ja Euroopa Liidus asuvate sidusettevõtjate siirdehindade dokumenteerimise tegevusjuhendit33.
	(14)	Selleks et vähendada liidus piiriüleselt tegutsevate maksumaksjate jaoks nõuete täitmisega seotud koormust, samuti selleks, et vähendada maksustamise vältimise ohtu, tuleks siirdehindade dokumenteerimisele kehtestada ühine lähenemisviis. Üks standardvorm, sisu ja keelenõudeid käsitlevad eeskirjad, tähtajad ja see, millised maksumaksjad peaksid kuuluma reguleerimisalasse, tagaks lihtsuse ja võimaliku kulude kokkuhoiu, võttes arvesse OECD siirdehindade alaste suuniste V peatükki „Dokumenteerimine“ ja Euroopa Liidus asuvate sidusettevõtjate siirdehindade dokumenteerimise tegevusjuhendit33. Kõnealuste mõistete ühtlustatud tõlgendamine liidu tasandil on vajalik ka selleks, et hõlbustada maksuhaldurite ja ettevõtjate jaoks selle direktiivi kohaldamist. Seepärast peaksid liikmesriigid andma oma maksuhalduritele volitused tegeleda tõhusalt siirdehindade dokumenteerimisega.

	_________________
	_________________

	33 Nõukogu ja nõukogus kokku tulnud liikmesriikide valitsuste esindajate 27. juuni 2006. aasta resolutsioon, mis käsitleb Euroopa Liidus asuvate sidusühingute siirdehindade dokumenteerimise tegevusjuhendit (EU TPD) (2006/C 176/01, https://eur-lex.europa.eu/legal-content/EN/TXT/?uri=uriserv%3AOJ.C_.2006.176.01.0001.01.ENG&toc=OJ%3AC%3A2006%3A176%3AFULL).
	33 Nõukogu ja nõukogus kokku tulnud liikmesriikide valitsuste esindajate 27. juuni 2006. aasta resolutsioon, mis käsitleb Euroopa Liidus asuvate sidusühingute siirdehindade dokumenteerimise tegevusjuhendit (EU TPD) (2006/C 176/01, https://eur-lex.europa.eu/legal-content/EN/TXT/?uri=uriserv%3AOJ.C_.2006.176.01.0001.01.ENG&toc=OJ%3AC%3A2006%3A176%3AFULL).



Muudatusettepanek		13
Ettepanek võtta vastu direktiiv
Põhjendus 16
	

	Komisjoni ettepanek
	Muudatusettepanek

	(16)	Maksumaksjatele suurema kindluse loomiseks ja topeltmaksustamise ohu vähendamiseks on käesolevas direktiivis ette nähtud võimalus kehtestada rakendusaktidega täiendavad ühised siduvad siirdehindade eeskirjad. Need rakendusaktid peaksid andma maksumaksjatele selge ülevaate sellest, mida liidu maksuhaldurid peavad kindlaksmääratud tehingute puhul aktsepteeritavaks, ning pakuvad „safe harbour“-põhimõtteid, mis vähendavad nõuete täitmisega seotud koormust ja vaidluste arvu. Võttes arvesse selliste meetmete võimalikku mõju riikide täitev- ja täitmise tagamise volitustele otsese maksustamise valdkonnas, kahe- või mitmepoolsete maksukonventsioonide alusel antud maksustamisõiguste kasutamist, millega välditakse topeltmaksustamist või topeltmaksuvabastust, ning võttes arvesse võimalikku mõju liikmesriikide maksubaasidele, tuleks rakendamisvolitused käesoleva direktiivi kohaste otsuste vastuvõtmiseks anda nõukogule, kes tegutseb komisjoni ettepaneku alusel.
	(16)	Maksumaksjatele suurema kindluse loomiseks ning topeltmaksuvabastuse ja topeltmaksustamise ohu vähendamiseks ning võttes arvesse selliste meetmete võimalikku mõju riikide täitev- ja täitmise tagamise volitustele otsese maksustamise valdkonnas, kahe- või mitmepoolsete maksukonventsioonide alusel antud maksustamisõiguste kasutamist, millega välditakse topeltmaksustamist või topeltmaksuvabastust, ning võttes arvesse võimalikku mõju liikmesriikide maksubaasidele, peaks komisjonil olema õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte, et kehtestada täiendavad ühised siduvad siirdehindade eeskirjad. Need delegeeritud õigusaktid peaksid andma maksumaksjatele selge ülevaate sellest, mida liidu maksuhaldurid peavad kindlaksmääratud tehingute puhul aktsepteeritavaks, ning pakuvad „safe harbour“-põhimõtteid, mis vähendavad nõuete täitmisega seotud koormust ja vaidluste arvu.



Muudatusettepanek		14
Ettepanek võtta vastu direktiiv
Põhjendus 16 a (uus)
	

	Komisjoni ettepanek
	Muudatusettepanek

	
	(16a)	Kuna siirdehinnad on ajas muutuv teema, on oluline pidevalt jälgida käesoleva direktiivi kohandamise vajadust, et tagada siirdehindade määramise metoodikate ühtsus liidus ja ülemaailmsel tasandil. 



Muudatusettepanek		15
Ettepanek võtta vastu direktiiv
Põhjendus 16 b (uus)
	

	Komisjoni ettepanek
	Muudatusettepanek

	
	(16b)	 ELi ühine siirdehindade foorum on pakkunud praktilisi lahendusi probleemidele, mis tulenevad siirdehindadega seotud tavadest kõigis liikmesriikides. Selle laiendatud volitustega foorumi taasloomine võimaldab liikmesriikide ekspertidel koos äriringkondade, akadeemiliste ringkondade ja kodanikuühiskonna esindajatega komisjoni toetada, mille tulemuseks võib olla õigusakt, millega on võimalik saavutada seatud eesmärk - ettevõtjate turvalisuse suurendamine liidus. Maksumaksjate ja maksuhaldurite ühine seisukoht annab praktiliste lahenduste leidmiseks põhjalikuma seisukoha.



Muudatusettepanek		16
Ettepanek võtta vastu direktiiv
Põhjendus 17
	

	Komisjoni ettepanek
	Muudatusettepanek

	(17)	Käesolevas direktiivis sätestatud uute normide tulemuslikkuse hindamiseks peaks komisjon koostama hinnangu, mis põhineb liikmesriikide esitatud teabel ja muudel kättesaadavatel andmetel.
	(17)	Käesolevas direktiivis sätestatud uute normide tulemuslikkuse ja mõju hindamiseks peaks komisjon koostama hinnangu, mis põhineb liikmesriikide esitatud teabel ja muudel kättesaadavatel andmetel, millele on vajaduse korral lisatud seadusandlik ettepanek.



Muudatusettepanek		17
Ettepanek võtta vastu direktiiv
Põhjendus 17 a (uus)
	

	Komisjoni ettepanek
	Muudatusettepanek

	
	(17a)	Komisjon peaks läbi vaatama selle direktiivi kohaldamise hargmaiste ettevõtete kontsernide suhtes, mis kuuluvad ettepaneku kohaldamisalasse võtta vastu nõukogu direktiiv äritegevuse kohta Euroopas: Äritegevus Euroopas: tulumaksuga maksustamise raamistik (BEFIT).



Muudatusettepanek		18
Ettepanek võtta vastu direktiiv
Põhjendus 18
	

	Komisjoni ettepanek
	Muudatusettepanek

	(18)	Selleks et ettevõtjad saaksid siseturust otsest kasu, ilma et sellega kaasneks tarbetut täiendavat halduskoormust, tuleks teave käesoleva direktiivi maksusätete kohta teha kättesaadavaks ühtse digivärava kaudu kooskõlas määrusega (EL) 2018/172434. Ühtne digivärav pakub piiriülestele kasutajatele ühtset kontaktpunkti siseturu toimimisega seotud teabe, menetluste ja abiteenuste pakkumiseks internetis.
	(18)	Selleks et ettevõtjad saaksid siseturust otsest kasu, ilma et sellega kaasneks tarbetut täiendavat halduskoormust, tuleks teave käesoleva direktiivi maksusätete kohta teha kättesaadavaks ühtse digivärava kaudu kooskõlas määrusega (EL) 2018/172434. Ühtne digivärav pakub piiriülestele kasutajatele ühtset kontaktpunkti siseturu toimimisega seotud teabe, menetluste ja abiteenuste pakkumiseks internetis. See ühtne kontaktpunkt peaks olema intuitiivne, kergesti juurdepääsetav ja varustatud vajalike vahenditega, et see ei looks ettevõtjatele uut bürokraatlikku takistust. Käibemaksu ühtse kontaktpunkti positiivne kogemus on hea näide selle kohta, kuidas selline kaup peaks olema kavandatud nii, et see toimiks nõuetekohaselt.

	_________________
	_________________

	34 Euroopa Parlamendi ja nõukogu 2. oktoobri 2018. aasta määrus (EL) 2018/1724, millega luuakse ühtne digivärav teabele ja menetlustele ning abi- ja probleemilahendamisteenustele juurdepääsu pakkumiseks ning millega muudetakse määrust (EL) nr 1024/2012 (ELT L 295, 21.11.2018, lk 1).
	34 Euroopa Parlamendi ja nõukogu 2. oktoobri 2018. aasta määrus (EL) 2018/1724, millega luuakse ühtne digivärav teabele ja menetlustele ning abi- ja probleemilahendamisteenustele juurdepääsu pakkumiseks ning millega muudetakse määrust (EL) nr 1024/2012 (ELT L 295, 21.11.2018, lk 1).



Muudatusettepanek		19
Ettepanek võtta vastu direktiiv
Põhjendus 21
	

	Komisjoni ettepanek
	Muudatusettepanek

	(21)	Selleks et vähendada maksumaksjate halduskoormust, peaks komisjonil olema õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte siirdehindade dokumenteerimise kohta, nähes ette ühised vormid, kehtestades keelenõuded, määrates kindlaks sellise maksumaksja liigi, kes peab neid vorme järgima, ja hõlmatavad ajavahemikud. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.
	(21)	Selleks et vähendada maksumaksjate halduskoormust ja maksustamise vältimise võimaliku ohtu, peaks komisjonil olema õigus võtta kooskõlas Euroopa Liidu toimimise lepingu artikliga 290 vastu delegeeritud õigusakte siirdehindade dokumenteerimise kohta, nähes ette ühised vormid, kehtestades keelenõuded, määrates kindlaks sellise maksumaksja liigi, kes peab neid vorme järgima, ja hõlmatavad ajavahemikud. On eriti oluline, et komisjon viiks oma ettevalmistava töö käigus läbi asjakohaseid konsultatsioone, sealhulgas ekspertide tasandil, ja et kõnealused konsultatsioonid viidaks läbi kooskõlas 13. aprilli 2016. aasta institutsioonidevahelises parema õigusloome kokkuleppes sätestatud põhimõtetega. Eelkõige selleks, et tagada delegeeritud õigusaktide ettevalmistamises võrdne osalemine, saavad Euroopa Parlament ja nõukogu kõik dokumendid liikmesriikide ekspertidega samal ajal ning nende ekspertidel on pidev juurdepääs komisjoni eksperdirühmade koosolekutele, millel arutatakse delegeeritud õigusaktide ettevalmistamist.




Muudatusettepanek		20
Ettepanek võtta vastu direktiiv
Artikkel 1 – lõige 1
	

	Komisjoni ettepanek
	Muudatusettepanek

	Käesolevas direktiivis sätestatakse normid liikmesriikide siirdehindade eeskirjade ühtlustamiseks ja reaalturuväärtuse põhimõtte ühtse kohaldamise tagamiseks liidus.
	Käesolevas direktiivis sätestatakse normid liikmesriikide siirdehindade eeskirjade ühtlustamiseks ja reaalturuväärtuse põhimõtte ühtse kohaldamise tagamiseks liidus, et maksueeskirjade täitmise tagamise teel liidus hõlbustada ettevõtjate jaoks nõuete täitmist.



Muudatusettepanek		21
Ettepanek võtta vastu direktiiv
Artikkel 3 – lõige 1 – punkt 1
	

	Komisjoni ettepanek
	Muudatusettepanek

	(1)	„reaalturuväärtuse põhimõte“ – rahvusvaheline standard, millega nähakse ette, et sidusettevõtjad peavad omavahel tehinguid tegema nii, nagu nad oleksid sõltumatud kolmandad isikud. Teisisõnu peaksid kahe sidusettevõtja vahelised tehingud kajastama tulemust, mis oleks saavutatud, kui osapooled ei oleks olnud omavahel seotud, st kui osapooled oleksid olnud üksteisest sõltumatud ja tulemuse (hind või marginaalid) oleks määranud (avatud) turujõud;
	1)	„reaalturuväärtuse põhimõte“ – rahvusvaheline standard vastavalt OECD näidislepingu artiklile 9, millega nähakse ette, et sidusettevõtjad peavad omavahel tehinguid tegema nii, nagu nad oleksid sõltumatud kolmandad isikud. Teisisõnu peaksid kahe sidusettevõtja vahelised tehingud kajastama tulemust, mis oleks saavutatud, kui osapooled ei oleks olnud omavahel seotud, st kui osapooled oleksid olnud üksteisest sõltumatud ja tulemuse (hind või marginaalid) oleks määranud (avatud) turujõud;



Muudatusettepanek		22
Ettepanek võtta vastu direktiiv
Artikkel 3 – lõige 1 – punkt 18
	

	Komisjoni ettepanek
	Muudatusettepanek

	(18)	„OECD siirdehindade alased suunised“ – OECD 2022. aasta siirdehindade alased suunised hargmaistele ettevõtjatele ja maksuhalduritele, mille OECD nõukogu on heaks kiitnud vastavalt nõukogu soovitusele sidusettevõtjate vahelise siirdehindade kindlaksmääramise kohta [C(95)126/Final] ja mida on muudetud 20. jaanuaril 2022 ja mis on esitatud I lisas, ning kõik nende OECD siirdehindade alaste suuniste edasised muudatused, mille liit on OECD maksuasjade komitees heaks kiitnud liidu seisukoha vastuvõtmisega ELi toimimise lepingu artikli 218 lõike 9 alusel;
	(18)	„OECD siirdehindade alased suunised“ – OECD 2022. aasta siirdehindade alased suunised hargmaistele ettevõtjatele ja maksuhalduritele, mille OECD nõukogu on heaks kiitnud vastavalt nõukogu soovitusele sidusettevõtjate vahelise siirdehindade kindlaksmääramise kohta [C(95)126/Final] ja mida on muudetud 20. jaanuaril 2022 ja mis on esitatud I lisas, ning kõik nende OECD siirdehindade alaste suuniste edasised muudatused, mille liikmesriigid on OECD maksuasjade komitees või liit on heaks kiitnud liidu seisukoha vastuvõtmisega ELi toimimise lepingu artikli 218 alusel;

Ettepanek võtta vastu direktiiv
Artikkel 3 – lõige 1 a (uus)

	Komisjoni ettepanek
	Muudatusettepanek

	
	Komisjonil on õigus võtta kooskõlas artikliga 18 vastu delegeeritud õigusakte, et lisada käesoleva artikli punktis 18 määratletud OECD siirdehindade suuniste mis tahes täiendavad muudatused, mille liikmesriigid on OECD maksuasjade komitees või liit on heaks kiitnud liidu seisukoha vastuvõtmisega ELi toimimise lepingu artikli 218 alusel.


Muudatusettepanek		24
Ettepanek võtta vastu direktiiv
Artikkel 5 – lõige 1 – punkt a
	

	Komisjoni ettepanek
	Muudatusettepanek

	(a)	isik osaleb teise isiku juhtimises, olles sellises positsioonis, mis annab võimaluse teise isiku tegevust märkimisväärselt mõjutada;
	(a)	isik osaleb teise isiku juhtimises, olles sellises positsioonis, mis annab võimaluse teise isiku tegevust märkimisväärselt mõjutada;



Muudatusettepanek		25
Ettepanek võtta vastu direktiiv
Artikkel 6 – lõige 3 – punkt a – alapunkt i
	

	Komisjoni ettepanek
	Muudatusettepanek

	i)	esitatakse kõik faktilised ja õiguslikud asjaolud, mis on vajalikud reaalturuväärtuse põhimõtte alusel teises jurisdiktsioonis tehtud esmase korrigeerimise hindamiseks;
	i)	esitatakse kõik faktilised ja õiguslikud asjaolud, mis on vajalikud reaalturuväärtuse põhimõtte alusel teises jurisdiktsioonis tehtud esmase korrigeerimise hindamiseks, sealhulgas liikmesriikidele edastatud asjakohased siirdehindade dokumendid;



Muudatusettepanek		26
Ettepanek võtta vastu direktiiv
Artikkel 6 – lõige 3 – punkt a – alapunkt ii a (uus)
	

	Komisjoni ettepanek
	Muudatusettepanek

	
	iia)	edastab iga kohandamisega seotud liikmesriigi kohta tegeliku maksumäära, mis on arvutatud nõukogu direktiivi (EL) 2022/25231a tähenduses;

	
	________________

	
	1a Nõukogu 14. detsembri 2022. aasta direktiiv (EL) 2022/2523 hargmaiste ettevõtete kontsernide ja suurte riigisiseste kontsernide ülemaailmse madalaima maksustamistaseme tagamise kohta liidus (ELT L 328, 22.12.2022, lk 1).

Ettepanek võtta vastu direktiiv
Artikkel 6 – lõige 3 – punkt b
	

	Komisjoni ettepanek
	Muudatusettepanek

	(b)	Liikmesriigid tunnistavad taotluse vastuvõetavaks 30 päeva jooksul, teavitades maksumaksjat, kui kogu lõike 3 punktis a sätestatud teave on esitatud. Sama aja jooksul teatavad liikmesriigid maksumaksjale vajaliku teabe puudumisest ja võimaldavad selle esitamiseks vähemalt 30 päeva. Kui maksumaksja ei esita nõutud teavet määratud tähtaja jooksul, võib taotluse vastuvõetamatuse tõttu tagasi lükata.
	b)	Liikmesriigid tunnistavad taotluse vastuvõetavaks 40 päeva jooksul, teavitades maksumaksjat, kui kogu lõike 3 punktis a sätestatud teave on esitatud. Sama aja jooksul teatavad liikmesriigid maksumaksjale vajaliku teabe puudumisest ja võimaldavad selle esitamiseks vähemalt 40 päeva. Kui maksumaksja ei esita nõutud teavet määratud tähtaja jooksul, lükatakse taotlus vastuvõetamatuse tõttu tagasi.



Muudatusettepanek		28
Ettepanek võtta vastu direktiiv
Artikkel 6 – lõige 3 – punkt c
	

	Komisjoni ettepanek
	Muudatusettepanek

	(c)	Liikmesriigid tagavad, et kui topeltmaksustamise põhjuseks on teises liikmesriigis tehtud esmane korrigeerimine, viiakse menetlus lõpule 180 päeva jooksul alates maksumaksja taotluse saamisest põhjendatud heakskiitmise või tagasilükkamisega.
	c)	Liikmesriigid tagavad, et kui topeltmaksustamise põhjuseks on teises liikmesriigis tehtud esmane korrigeerimine, viiakse menetlus lõpule 200 päeva jooksul alates maksumaksja taotluse saamisest põhjendatud heakskiitmise või tagasilükkamisega. Menetlust võib pikendada üks kord 100 päeva võrra, kui maksumaksja ja asjaomased liikmesriigid on pikendamisega nõus.



Muudatusettepanek		29
Ettepanek võtta vastu direktiiv
Artikkel 6 – lõige 3 – punkt d
	

	Komisjoni ettepanek
	Muudatusettepanek

	(d)	Heakskiitmise korral teatavad liikmesriigid teise asjaomase jurisdiktsiooni maksuhaldurile vastukorrigeerimise tunnustamisest.
	d)	Heakskiitmise korral teatavad liikmesriigid viivitamata teise asjaomase jurisdiktsiooni maksuhaldurile vastukorrigeerimise tunnustamisest.



Muudatusettepanek		30
Ettepanek võtta vastu direktiiv
Artikkel 6 – lõige 3 a (uus)
	

	Komisjoni ettepanek
	Muudatusettepanek

	
	3a.	Lõigete 1, 2 ja 3 kohaldamisel kasutavad liikmesriigid kõiki olemasolevaid menetlusi ja korda, mis on sätestatud maksustamisalase halduskoostöö direktiivis.



Muudatusettepanek		31
Ettepanek võtta vastu direktiiv
Artikkel 6 – lõige 5 – punkt a a (uus)
	

	Komisjoni ettepanek
	Muudatusettepanek

	
	aa)	allapoole korrigeerimine ei too kaasa topeltmaksuvabastust, see tähendab et allapoole korrigeerimine kuulub teises jurisdiktsioonis asuva sidusettevõtja maksustatava kasumi hulka;



Muudatusettepanek		32
Ettepanek võtta vastu direktiiv
Artikkel 11 – lõige 3 – punkt a
	

	Komisjoni ettepanek
	Muudatusettepanek

	(a)	ükski erinevus võrreldavate tehingute või neid tehinguid tegevate ettevõtjate vahel (kui neid on) ei saa oluliselt mõjutada avatud turu hinda;
	a)	ükski erinevus võrreldavate tehingute või neid tehinguid tegevate ettevõtjate vahel (kui neid on) ei saa oluliselt mõjutada avatud turu hinda või riskimarginaali;




Muudatusettepanek		33
Ettepanek võtta vastu direktiiv
Artikkel 14 – lõige 2
	

	Komisjoni ettepanek
	Muudatusettepanek

	2.	Nõukogu võib kooskõlas OECD siirdehindade alaste suunistega kehtestada täiendavaid eeskirju selle kohta, kuidas kohaldada reaalturuväärtuse põhimõtet ja muid käesoleva direktiivi II peatüki sätteid konkreetsete tehingute suhtes, et tagada suurem maksukindlus ja vähendada topeltmaksustamise ohtu. Need konkreetsed tehingud on järgmised:
	2.	Komisjonil on õigus vastu võtta delegeeritud õigusakte vastavalt artiklile 18 kooskõlas kõige uuemate rahvusvaheliselt soovitatud kas OECD või ÜRO siirdehindade alaste suunistega, et kehtestada täiendavaid eeskirju selle kohta, kuidas kohaldada reaalturuväärtuse põhimõtet ja muid käesoleva direktiivi II peatüki sätteid konkreetsete tehingute suhtes, et tagada suurem maksukindlus ja vähendada topeltmaksuvabastuse ja topeltmaksustamise ohtu ning maksuvaidluste ja maksualaste kuritarvituste arvu.

	(a)	immateriaalse vara või immateriaalse varaga seotud õiguste, sealhulgas raskesti hinnatava immateriaalse vara üleandmine sidusettevõtjate vahel;
	

	(b)	sidusettevõtjate vahel teenuste osutamine, sealhulgas turundus- ja levitamisteenuste osutamine;
	

	(c)	sidusettevõtjate vaheline kulude jagamise kokkulepe;
	

	(d)	sidusettevõtjate vahelised tehingud ettevõtete ümberkorraldamise raames;
	

	(e)	finantstehingud;
	

	(f)	peakontori ja selle püsivate tegevuskohtade vahelised tehingud.
	



Muudatusettepanek		34
Ettepanek võtta vastu direktiiv
Artikkel 14 – lõige 2 a (uus)
	

	Komisjoni ettepanek
	Muudatusettepanek

	
	2a.	Komisjon võib kooskõlas artikliga 18 vastu võtta delegeeritud õigusakte, et kehtestada täiendavaid eeskirju, näiteks võtta kasutusele „safe harbour“-põhimõtted, et lihtsustada reaalturuväärtuse põhimõtte kohaldamist liidus, et tagada suurem maksukindlus ja vähendada topeltmaksuvabastuse ja topeltmaksustamise ohtu ning vähendada maksualaste vaidluste ja maksualaste kuritarvitamiste arvu.



Muudatusettepanek		35
Ettepanek võtta vastu direktiiv
Artikkel 14 – lõige 2 b (uus)
	

	Komisjoni ettepanek
	Muudatusettepanek

	
	2b.	Komisjon võib kooskõlas artikliga 18 võtta vastu delegeeritud õigusakti, millega kehtestatakse eeskirjad, et lisada käesolevasse direktiivi kavandatud lihtsustatud lähenemisviis siirdehindade nõuetele vastavuse kohta turustus- ja tootmistegevuse puhul, nagu on osutatud nõukogu direktiivis XX/XX/EL (äritegevuse kohta Euroopas): Äritegevus Euroopas: tulumaksuga maksustamise raamistik (BEFIT).



Muudatusettepanek		36
Ettepanek võtta vastu direktiiv
Artikkel 14 – lõige 3
	

	Komisjoni ettepanek
	Muudatusettepanek

	3.	Lõikes 2 osutatud eeskirjad võetakse vastu nõukogu rakendusaktidega, mis põhinevad komisjoni ettepanekul.
	välja jäetud

Ettepanek võtta vastu direktiiv
Artikkel 14 a (uus)
	

	Komisjoni ettepanek
	Muudatusettepanek

	
	Article14a.

	
	ELi ühise siirdehindade foorumi taasloomine

	
	1.	Komisjon loob siirdehindade Euroopa foorumi (EFTP) ja juhatab seda. EFTP nõustab ja abistab komiteed artikli 17 tähenduses, eelkõige selleks, et hinnata vajadust kohandada käesolevat direktiivi eesmärgiga tagada siirdehindade määramise metoodikate pidev ühtsus liidus ja ülemaailmsel areenil, võttes eelkõige arvesse OECD või ÜRO tasandi arengusuundi.

	
	2.	EFTP koosneb liikmesriikide esindajatest ning maksumaksjate, akadeemiliste ringkondade ja kodanikuühiskonna tasakaalustatud esindatusest. Euroopa Parlament on vaatlejana EFTP liige. Liikmesuse tingimused otsustab komitee kooskõlas artikliga 17.

Ettepanek võtta vastu direktiiv
Artikkel 14 b (uus)
	

	Komisjoni ettepanek
	Muudatusettepanek

	
	Artikkel 14b

	
	Euroopa usaldus- ja koostööpõhise lähenemisviisi (ETACA) algatuse laiendamine

	
	1.	Euroopa usaldus- ja koostööpõhine lähenemisviis (ETACA) hõlmab konkreetsete liidusiseste voogude siirdehindade läbivaatamist osalevate liikmesriikide poolt, mitte ainult väikese lisandväärtusega tehinguid, nagu praegu.

	
	2.	Liikmesriikidel palutakse luua side ETACA ja registreeritud assistentide vahel, et ETACA toimiks kiiresti stabiilsete lahenduste leidmisel, kui läbivaatamisprotsessi käigus tekivad probleemid.




Muudatusettepanek		39
Ettepanek võtta vastu direktiiv
Artikkel 15 – lõige 1
	

	Komisjoni ettepanek
	Muudatusettepanek

	1.	Komisjon uurib ja hindab käesoleva direktiivi kohaldamist iga viie aasta järel ning esitab Euroopa Parlamendile ja nõukogule oma hindamise kohta aruande. Esimene aruanne esitatakse 31. detsembriks 2031.
	1.	Iga kolme aasta järel uurib komisjon ja hindab käesoleva direktiivi kohaldamist, mõju ja koostoimet viimaste OECD või ÜRO suunistega ning esitab Euroopa Parlamendile ja nõukogule oma hindamise kohta aruande, millele vajaduse korral lisatakse seadusandlik ettepanek. Esimene aruanne esitatakse 31. detsembriks 2029. Komisjon võib nendest tähtaegadest kõrvale kalduda, kui OECD või ÜRO tasandil lepitakse kokku uued siirdehindade suunised.



Muudatusettepanek		40
Ettepanek võtta vastu direktiiv
Artikkel 15 – lõige 2
	

	Komisjoni ettepanek
	Muudatusettepanek

	2.	Liikmesriigid esitavad kooskõlas lõikega 3 komisjonile asjakohase teabe, mis võimaldab hinnata käesolevat direktiivi, pidades silmas reaalturuväärtuse põhimõtte kohaldamise parandamist, topeltmaksustamise vähendamist ja maksualaste kuritarvituste tõkestamist.
	2.	Liikmesriigid esitavad kooskõlas lõikega 3 komisjonile asjakohase teabe, mis võimaldab hinnata käesolevat direktiivi, pidades silmas reaalturuväärtuse põhimõtte kohaldamise parandamist, topeltmaksuvabastuse ja topeltmaksustamise vähendamist ja maksualaste kuritarvituste ning maksuvaidluste tõkestamist.



Muudatusettepanek		41
Ettepanek võtta vastu direktiiv
Artikkel 15 – lõige 5
	

	Komisjoni ettepanek
	Muudatusettepanek

	5.	Liikmesriigi poolt komisjonile artikli 2 alusel esitatud teabe ja komisjonis sellist teavet kasutades koostatud aruande või dokumendi võib edastada teistele liikmesriikidele. Teabe suhtes kehtib ametisaladuse hoidmise kohustus ja kaitse, mis laieneb samalaadsele teabele seda saava liikmesriigi õiguse alusel.
	5.	Liikmesriigi poolt komisjonile artikli 2 alusel esitatud teabe ja komisjonis sellist teavet kasutades koostatud aruande või dokumendi võib edastada teistele liikmesriikidele ja Euroopa Parlamendile. Teabe suhtes kehtib ametisaladuse hoidmise kohustus ja kaitse, mis laieneb samalaadsele teabele seda saava liikmesriigi õiguse alusel.

Ettepanek võtta vastu direktiiv
Artikkel 16 – lõige 2
	

	Komisjoni ettepanek
	Muudatusettepanek

	2.	Käesoleva direktiivi kohaselt töödeldud teavet, sealhulgas isikuandmeid, säilitatakse ainult nii kaua, kui on vajalik käesoleva direktiivi eesmärkide saavutamiseks, ja kooskõlas iga vastutava töötleja siseriiklikest õigusnormidest tulenevate aegumistähtaegadega, kuid igal juhul mitte kauem kui kümme aastat.
	2.	Käesoleva direktiivi kohaselt töödeldud teavet, sealhulgas isikuandmeid, säilitatakse ainult nii kaua, kui on vajalik käesoleva direktiivi eesmärkide saavutamiseks, ja kooskõlas iga vastutava töötleja siseriiklikest õigusnormidest tulenevate aegumistähtaegadega, kuid igal juhul mitte kauem kui kümme aastat alates hetkest, mil isikuandmeid töödeldakse käesolevas direktiivis sätestatud eesmärkidel.

Ettepanek võtta vastu direktiiv
Artikkel 18 – lõige 1
	

	Komisjoni ettepanek
	Muudatusettepanek

	1.	Komisjonile antakse õigus võtta vastu artiklis 13 osutatud delegeeritud õigusakt käesolevas artiklis sätestatud tingimustel.
	1.	Komisjonile antakse õigus võtta vastu artikli 3 lõikes 2, artiklis 13 ja artikli 14 lõigetes 2, 2a ja 2b osutatud delegeeritud õigusakte käesolevas artiklis sätestatud tingimustel.

Ettepanek võtta vastu direktiiv
Artikkel 18 – lõige 2
	

	Komisjoni ettepanek
	Muudatusettepanek

	2.	Nõukogu võib artiklis 13 osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusakti kehtivust.
	2.	Nõukogu võib artikli 3 lõikes 2, artiklis 13 ja artikli 14 lõikes 2, 2a ja 2b osutatud volituste delegeerimise igal ajal tagasi võtta. Tagasivõtmise otsusega lõpetatakse otsuses nimetatud volituste delegeerimine. Otsus jõustub järgmisel päeval pärast selle avaldamist Euroopa Liidu Teatajas või otsuses nimetatud hilisemal kuupäeval. See ei mõjuta juba jõustunud delegeeritud õigusakti kehtivust.

Ettepanek võtta vastu direktiiv
Artikkel 18 – lõige 3
	

	Komisjoni ettepanek
	Muudatusettepanek

	3.	Enne delegeeritud õigusakti vastuvõtmist konsulteerib komisjon iga liikmesriigi määratud ekspertidega vastavalt 13. aprilli 2016. aasta institutsioonidevahelisele parema õigusloome kokkuleppele.
	3.	Enne delegeeritud õigusakti vastuvõtmist konsulteerib komisjon iga liikmesriigi määratud ekspertidega vastavalt 13. aprilli 2016. aasta institutsioonidevahelisele parema õigusloome kokkuleppele. Asjakohase eksperdiorganina tegutseb artiklis 14a osutatud siirdehindade Euroopa foorum.

Ettepanek võtta vastu direktiiv
Artikkel 19 – lõige 1 a (uus)
	

	Komisjoni ettepanek
	Muudatusettepanek

	
	Euroopa Parlament võib osaleda asjakohastel rahvusvahelistel foorumitel vaatlejana siirdehindade suuniste üle peetavatel rahvusvahelistel läbirääkimistel.

Ettepanek võtta vastu direktiiv
Artikkel 19 a (uus)
	

	Komisjoni ettepanek
	Muudatusettepanek

	
	Artikkel 19a

	
	Läbivaatamine

	
	Komisjon vaatab läbi selle direktiivi kohaldamise hargmaiste ettevõtete kontsernide suhtes, mis kuuluvad ettepaneku kohaldamisalasse võtta vastu nõukogu direktiiv äritegevuse kohta Euroopas: Äritegevus Euroopas: tulumaksuga maksustamise raamistik (BEFIT) pärast kõnealuse direktiivi jõustumist.

Ettepanek võtta vastu direktiiv
Artikkel 19b (uus)
	

	Komisjoni ettepanek
	Muudatusettepanek

	
	Artikkel 19b

	
	Direktiivi 2011/16/EL muutmine

	
	Direktiivi 2011/16/EL artikli 14 lõike 6 punkt d asendatakse järgmisega:

	
	i)	siirdehindade kindlaksmääramiseks kasutatud meetod või muud hindamismeetodid ja -tehnikad reaalturuväärtusele vastava hinna hindamiseks, nagu on määratletud direktiivi [2024/XX/XX siirdehindade kohta] artiklis 9, ning sellise meetodi kohaldamise põhjendus või siirdehindade eelkokkuleppe puhul siirdehind ise;

Ettepanek võtta vastu direktiiv
Artikkel 20 – lõige 1 – esimene lõik
	

	Komisjoni ettepanek
	Muudatusettepanek

	Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt [31. detsembriks 2025]. Nad edastavad kõnealuste normide tekstid viivitamata komisjonile.
	Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 31. detsembriks 2024. Nad edastavad kõnealuste normide tekstid viivitamata komisjonile.

Ettepanek võtta vastu direktiiv
 Artikkel 20 – lõige 1 – teine lõik
	

	Komisjoni ettepanek
	Muudatusettepanek

	Liikmesriigid kohaldavad neid norme alates [1. jaanuarist 2026].
	Liikmesriigid kohaldavad neid norme alates 1. jaanuarist 2025.






image1.png




